Distal Intraoperative Flowmetry for Assessment if Haemodynamics after Infrainguinal Arterial Reconstructions // Дистална интраоперативна флоуметрия за оценка на хемодинамиката след инфраингвинални артериални реконструкции
Цел: Да се представят и интерпретират термодинамичните показатели с прогностично значение за изхода от реконструктивни операции под ингвиналния лигамент, чрез интраоперативна флоуметрия и ефекта от медикаментозна вазодилатация под дисталната анастомоза на периферните байпаси. Представени са интраоперативните методи за хемодинамична оценка на инфраингвиналните реконструктивни операции: - измерване на минутния обем на кръвотока под дисталната анастомоза на новоконструираните инфраингвинални байпаси - инвазивно измерване на артериалното налягане до дисталната анастомоза - пулсативен индекс (PI) - процент на диастолно пълнене (DF percent) - периферно съдово съпротивление (ПСС), регистрирано автоматично от апаратурата (R-Ohm) и като отношение между налягане и минутен обем на кръвотока( P/Q-PRU) - отношение между основните и първи хармонични амплитуди след трансформация на Фурие на сигналите от налягането и кръвотока. Интраоперативните хемодинамични показатели са проследени, преди и след локално приложение на Проставазин или Иломедин. Промяната на всеки показател е оценена като отношение между стойностите след деклампажа на байпаса и след простагландиновата инфузия. Предоперативно е оценен ангиографския образ, като са обсъдени възможностите за реконструкция, местата на анастомозите и е изчислен очаквания минимален обем на кръвотока, ползвайки модифицираната система за ангиографска оценка на Т. Schwierz. Изработен е панел от хемодинамични показатели, предвиждащи с най-голяма вероятност едногодишна проходимост или риск от компрометиране на артериалните реконструкции под ингвиналния лигамент. Определени са резултатите с лоша и несигурна прогноза за проходимостта на байпаса, изискващи системен следоперативен контрол на пациентите и субституираща медикаментозна терапия. Прогнозата за БП под ингвиналния лигамент е добра, ако дисталния артериален сегмент е функционално запазен, ако няма грешки в оперативната техника и е правилно избрано нивото на дисталната анастомоза, както и материала, диаметъра, атравматичната обработка и правилното позициониране на графта. Дисталното съдово русло е суфициентно, ако след МВ обема на кръвотока се увеличава над 3 пъти, ПСС спадне 3,5 - 4 пъти и е под 1,07 Ohm или 0,57 PRU, PI спада над 2,5 пъти и е под 2, DF percent се увелчава над 1,4 пъти и е над 51 percent, отношението на амплитудите на потока Q(F0/H1) се увеличава над 2,5 пъти. Намалението на съпоставените отношения между амплитудите на налягането и кръвотока над 2 пъти е с най-голям процент прогностична стойност.
surgery, cardiovascular, haemodynamics, arterial, flowmetry, distal, infrainguinal, Сърдечно-съдова хирургия и инвазивна кардиология / Cardiovascular Surgery and Invasive Cardiology
Networked Digital Library of Theses and Dissertations